**­­ REPUBLIKA HRVATSKA**

 **OSNOVNA ŠKOLA MATE LOVRAKA**

 **VELIKI GRĐEVAC**

KLASA: 112-01/16-01/06

URBROJ: 2127-02-19-16-21

 Veliki Grđevac, 07. srpnja, 2016.

Na temelju članka 127. Zakona o odgoju i obrazovanju u osnovnoj i srednjoj školi ( „Narodne novine“, broj 87/08., 86/09., 92/10.,105/10., 90/11, 16/12, 86/12, 126/12., 94/13. i 152/14.), članaka 38. – 42. Zakona o ustanovama (“Narodne novine”, broj 76/93., 29/97., 47/99. i 35/08.), te članka 58. i 68. Statuta Osnovne škole Mate Lovraka, Veliki Grđevac na tridesetpetoj sjednici Školskog odbora Osnovne škole Mate Lovraka, održanoj dana 07.07.2016. godine, Školski odbor Osnovne škole Mate Lovraka, Veliki Grđevac, uz prethodnu suglasnost ministra Ministarstva znanosti, obrazovanja i sporta na odluku o izboru ravnatelja donio je:

 **O D L U K U**

 **O IMENOVANJU RAVNATELJICE ŠKOLE**

1. *MARINA BALEN*, diplomirana učiteljica s pojačanim programom iz nastavnog predmeta informatika, zaposlena kao učiteljica informatike u Osnovnoj školi Mate Lovraka, Veliki Grđevac, imenuje se ravnateljicom Osnovne škole Mate Lovraka, Veliki Grđevac.

2. Mandat ravnateljice iz točke 1. ove odluke traje pet (5) godina, počevši od 01. rujna, 2016 godine.

3. Ovlašćuje se predsjednica Školskog odbora Osnovne škole Mate Lovraka, Veliki Grđevac, Lovorka Pralas da s imenovanom ravnateljicom Osnovne škole Mate Lovraka, Veliki Grđevac, Marinom Balen, sklopi Ugovor o radu prema članku 128. Zakona o odgoju i obrazovanju u osnovnoj i srednjoj školi.

4. Ova odluka stupa na snagu danom donošenja.

O B R A Z L O Ž E NJ E

Školski odbor Osnovne škole Mate Lovraka, Veliki Grđevac raspisao je natječaj za izbor i imenovanje ravnatelja/ice škole koji je bio objavljen u ponedjeljak 23. svibnja 2016. godine u dnevnom tisku – 24sata na način da bude dostupan svim kandidatima na području Republike Hrvatske, na internetskim stranicama Osnovne škole Mate Lovraka, Veliki Grđevac i oglasnim pločama Osnovne škole Mate Lovraka, Veliki Grđevac i Područnim školama Pavlovac, Donja Kovačica i Mala Pisanica. Rok za podnošenje prijava kandidata bio je osam (8) dana od dana objave natječaja.

Prijave na natječaj s potrebnom dokumentacijom dostavila su 2 kandidata za ravnatelja škole: Balen Marina i Pavlečić Ivana, te je na sjednici Školskog odbora utvrđeno da obje kandidatkinje ispunjavaju uvjete za ravnatelja/icu škole.

Tajna glasovanja o stajalištu za kandidata za izbor ravnatelja održana su na sjednicama Učiteljskog vijeća 10.06.2016. godine, Skupa radnika 10.06.2016. godine i Vijeća roditelja 10.06.2016. godine, te su na istim sjednicama na temelju rezultata glasovanja doneseni pisani zaključci o stajalištima za kandidata koji su dostavljeni predsjednici Školskog odbora i članovima koje zaključci o stajalištima obvezuju prilikom glasovanja za izbor ravnatelja.

U skladu sa člankom 127. stavak 9. Zakona o odgoju i obrazovanju u osnovnoj i srednjoj školi, Školski odbor Osnovne škole Mate Lovraka, Veliki Grđevac na 34. sjednici održanoj 15. lipnja 2016. godine, pod 3. točkom dnevnog reda, javnim glasovanjem - dizanjem ruke „ZA“ s pet (5) glasova članova Školskog odbora od ukupno šest (6) izabrao je Balen Marinu, diplomiranu učiteljicu razredne nastave sa pojačanim programom iz nastavnog predmeta informatika, za ravnateljicu Osnovne škole Mate Lovraka, Veliki Grđevac.

Školski odbor donio je odluku da se za izabranu kandidatkinju zatraži suglasnost ministra znanosti, obrazovanja i sporta, prije imenovanja za ravnateljicu Osnovne škole Mate Lovraka, Veliki Grđevac.

Ministru je Zahtjev za dobivanje prethodne suglasnosti za imenovanje Balen Marine ravnateljicom Osnovne škole Mate Lovraka, Veliki Grđevac s natječajnom dokumentacijom dostavljen prema datumu na povratnici HP-a dana 17. lipnja 2016. godine. Prethodna suglasnost ministra Ministarstva znanosti, obrazovanja i sporta nije uskraćena u roku od 15 dana od dana dostave Zahtjeva za dobivanje prethodne suglasnosti, to jest do dana 02.07.2016. godine, te se sukladno članku 127. stavak 5. Zakona o odgoju i obrazovanju u osnovnoj i srednjoj školi smatra da je suglasnost dana.

Na 35. sjednici Školskog odbora Osnovne škole Mate Lovraka, Veliki Grđevac održanoj dana 07. srpnja 2016. godine odlučeno je o imenovanju izabrane kandidatkinje Balen Marine za ravnateljicu škole. Javnim glasovanjem većine glasova ukupnog broja ( 5 ) članova Školskog odbora Osnovne škole Mate Lovraka, Veliki Grđevac izabrana kandidatkinja Balen Marina, učiteljica razredne nastave, imenovana je ravnateljicom Osnovne škole Mate Lovraka, Veliki Grđevac.

 S imenovanom ravnateljicom, Balen Marinom, predsjednica Školskog odbora Lovorka Pralas ovlaštena je sklopiti Ugovor o radu prema članku 128. Zakona o odgoju i obrazovanju u osnovnoj i srednjoj školi.

Slijedom navedenoga Školski odbor Osnovne škole Mate Lovraka, Veliki Grđevac odlučio je kao u izreci ove odluke.

**Pouka o pravnom lijeku:** Svaki prijavljeni kandidat na ovaj natječaj ima pravo pregledati natječajnu dokumentaciju i u roku od petnaest ( 15 ) dana od dana primitka ove odluke o imenovanju ravnatelja zatražiti sudsku zaštitu pri Općinskom sudu mjesno nadležnom prema sjedištu OŠ Mate Lovraka, Veliki Grđevac.

 Predsjednica Školskog odbora:

 Lovorka Pralas

Dostaviti:

1. Ivana Pavlečić
2. Marina Balen
3. Školski odbor OŠ Mate Lovraka, Veliki Grđevac
4. Bjelovarsko-bilogorska županija
5. Ured državne uprave u Bjelovarsko-bilogorskoj županiji
6. Ministarstvo znanosti, obrazovanja i sporta, Donje Svetice 38, Zagreb
7. Dosje Balen Marina
8. Oglasna ploča, internetska stranica škole
9. Pismohrana škole